open-index/open-wikipedia-markdown huggingface dataset:
Κοφέα

Η **κοφέα** ή **κουφέα** είναι ένας πολυετής, ποώδης, αειθαλής, ανθοφόρος, μικρός θάμνος.

Επιστημονικό όνομα: *Cuphea hyssopifolia*

## Βοτανικά χαρακτηριστικά
Τα άνθη της κοφέας μπορεί να είναι λευκά, ροζ ή λιλά σε χρώμα, λεπτά σε υφή και με ελαφρύ άρωμα. Ανθοφορεί για μεγάλο χρονικό διάστημα μέσα στο έτος, ενώ αντέχει σε μεγάλο εύρος θερμοκρασιών, από τους 35°C έως τους 7°C.

## Καλλιέργεια
Είναι εξαιρετικά προσαρμοστική στις περιβαλλοντολογικές συνθήκες, π.χ. ενώ προτιμά τον ήλιο και ανθοφορεί όταν τον έχει, επιβιώνει και σε καταστάσεις με περιορισμένο φως που όμως δεν την αφήνει να βγάλει άνθη. Μπορεί να φυτευτεί όλες τις εποχές του χρόνου σε κάθε τύπο εδάφους, όμως είναι προτιμότερα τα εδάφη με άριστη αποστράγγιση. Η λίπανση της κοφέας θα πρέπει να είναι τακτική, όπως και το πότισμά της, ειδικότερα το καλοκαίρι οπότε και αν δεν ποτιστεί καθημερινά, τα φύλλα της κιτρινίζουν. Το σχήμα της παραμένει ίδιο καθ' όλη την διάρκεια της ζωής της κάνοντας έτσι το κλάδεμά της περιττό.

## Χρήσεις
Οι χρήσεις του ποικίλουν και εξαιτίας και του χαμηλού της ύψους έχει ευελιξία χρήσεων. Π.χ. χρησιμοποιείται για τη δημιουργία παιδικών μπομπονιέρων. Γενικά, όσον αφορά τη χρήση της σε κοινωνικές εκδηλώσεις, δεν είναι και τόσο διαδεδομένη όσο θα όφειλε για δύο λόγους, α) ο πρώτος σχετίζεται με την άγνοια του συγκεκριμένου φυτού και β)
ο δεύτερος με την περιορισμένη διάθεση της στα εμπορικά καταστήματα έως τον Ιούνιο περίπου.

Το φυτό αυτό είναι κατάλληλο για βραχόκηπους και για εδαφοκάλυψη. Το συναντάμε και σε γλάστρες σε μπαλκόνια και αυλές.

Κατηγορία:Βοτανική
Χάλεντ Άσαντ

Ο **Χάλεντ Άσαντ** (1 Ιανουαρίου 1934 – 18 Αυγούστου 2015) ήταν Σύρος αρχαιολόγος και ο διευθυντής του αρχαιολογικού χώρου και του μουσείου της Παλμύρας και για πολλές δεκαετίες ο επικεφαλής των ανασκαφών στον αρχαιολογικό χώρο της περιοχής.

Στις 18 Αυγούστου 2015 αποκεφαλίστηκε στην Παλμύρα από στρατιώτες του Ισλαμικού Κράτους, επειδή αρνήθηκε να αποκαλύψει πού είχε κρύψει αρχαιολογικά ευρήματα από την περιοχή προκειμένου να τα προστατέψει από τους τζιχαντιστές.

## Βιογραφικό
Ο Χάλεντ Άσαντ γεννήθηκε στην Παλμύρα και είχε έντεκα παιδιά. Ήταν μέλος του κόμματος Μπάαθ στη Συρία.

Σπούδασε ιστορία στο Πανεμιστήμιο της Δαμασκού. Για πολλές δεκαετίες ήταν υπεύθυνος για τον αρχαιολογικό χώρο της Παλμύρας και συμμετείχε στις ανασκαφές που διεξάγονταν εκεί και στις εργασίες αποκατάστασης της αρχαίας πόλης. Συνεργάστηκε με αρχαιολογικές αποστολές από τις Η.Π.Α, την Πολωνία, τη Γερμανία και την Ελβετία. Το 2001 ανακοίνωσε την ανακάλυψη εφτακοσίων ασημένιων νομισμάτων του 7ου αιώνα, που έφεραν τις μορφές του Περσών Χοσρόη Α’ και Χοσρόη Β’. Δύο χρόνια αργότερα συμμετείχε σε μια ομάδα Σύρων και Πολωνών αρχαιολόγων, που ανακάλυψε στην Παλμύρα ένα εξαιρετικής σημασίας μωσαϊκό του 3ου αιώνα, που αναπαριστά την μάχη ενός ανθρώπου με ένα φτερωτό ζώο.

Ο Χάλεντ Άσαντ είχε συμμετάσχει σε πολλά συνέδρια όπου παρουσίασε τα αποτελέσματα των ανασκαφών στην Παλμύρα. Μετά τη συνταξιοδότησή του το 2003 συνέχισε το έργο του ο γιός του Ουαλίντ.

## Παραπομπές


Κατηγορία:Σύροι αρχαιολόγοι
Λογγιβαρδόπουλος

Ο **Λογγιβαρδόπουλος** («γιος του Λομβαρδού», fl. 1071–1073) ήταν Βυζαντινός στρατηγός, αρχηγός μισθοφόρων, ένας από τους διοικητές που έδρευαν στην Μακεδονία κατά την Εξέγερση του Γκεόργκι Βόιτεχ (1072).

## Βιογραφία
Λομβαρδός αρχηγός, ή πιθανά Ιταλονορμανδός, εντάχθηκε στο βυζαντινό στρατό, αντί να υποταχθεί στους Νορμανδούς κατά τη διάρκεια της κατάκτησης της νότιας Ιταλίας.

Το 1072, μια εξέγερση παρασκευάστηκε από τη βουλγαρική και σλαβική  αριστοκρατία στα Σκόπια με επικεφαλής τον Γκεόργκι Βόιτεχ, γνωστή στη νεότερη ιστοριογραφία ως η Εξέγερση του Γκεόργκι Βόιτεχ. Οι επαναστάτες επέλεξαν τον Κωνσταντίνο Μπόντιν, ένα Σέρβο πρίγκιπα, γιο του Μιχαήλ Α' της Ντούκλια, ως ηγέτη τους, καθώς ο ίδιος ήταν  από την μητέρα του απόγονος του Βούλγαρου αυτοκράτορα Σαμουήλ. Το φθινόπωρο του 1072 ο Κωνσταντίνος Μπόντιν έφτασε στο Πρίζρεν, όπου ανακηρύχθηκε Αυτοκράτορας των Βουλγάρων. Ένας Βυζαντινός στρατός υπό τον Δαμιανό Δαλασσηνό στάλθηκε αμέσως από την Κωνσταντινούπολη για να βοηθήσει τον *[[Στρατηγός (Βυζάντιο)|στρατηγό]]* του Θέματος της Βουλγαρίας, Νικηφόρος Καραντινό. Στη μάχη που ακολούθησε ο βυζαντινός στρατός νικήθηκε ολοκληρωτικά. Ο Δαλασσηνός και πολλοί άλλοι Βυζαντινοί διοικητές, συμπεριλαμβανομένου του Λογγιβαρδόπουλου, συνελήφθησαν και τα Σκόπια καταλήφθηκαν από τις επαναστατικές δυνάμεις.

Ο Λογγιβαρδόπουλος στη συνέχεια παντρεύτηκε με την αδελφή του Κωνσταντίνου Μπόντιν, και τέθηκε στη διοίκηση ενός στρατού που αποτελούνταν κυρίως από «Λομβαρδούς και Σέρβους».  Στάλθηκε εναντίον των Βυζαντινών, τους οποίους προηγουμένως είχε υπηρετήσει.

Παρά κάποια αρχική επιτυχία, ο Μπόντι στη συνέχεια αιχμαλωτίστηκε στο Ταόνιον ή Πάουνι (στο νότιο Κοσσυφοπέδιο), το Δεκέμβριο 1073, στη συνέχεια στάλθηκε στην Κωνσταντινούπολη, και μετά στην Αντιόχεια, όπου πέρασε αρκετά χρόνια, ενώ ο Βόιτεχ πέθανε στη διαδρομή.  Όταν ο Μιχαήλ της Ντούκλια έμαθε για τη σύλληψη του γιου του, έστειλε τον Λογγιβαρδόπουλο να τον σώσει, αλλά αντ 'αυτού, ο Λογγιβαρδόπουλος αυτομόλησε στους Βυζαντινούς.

## Παραπομπές


### Πρωτογενείς πηγές
* 

## Εξωτερικοί σύνδεσμοι
* 

Κατηγορία:Βυζαντινοί στρατηγοί
Γεώργιος Βοραζάνης

Ο **Γεώργιος Δ. Βοραζάνης** (1898 - 17 Αυγούστου 1965) ήταν Έλληνας δικηγόρος και πολιτικός, βουλευτής και υπουργός.

## Βιογραφία
Καταγόταν από τη Βίτσα του Ζαγορίου (Ιωάννινα), αλλά γεννήθηκε στη Νικομήδεια της Μικράς  Ασίας. 

Ο Βοραζάνης σπούδασε νομικά και πολιτικές επιστήμες στη Γαλλία και στην Ελβετία. 

Εξελέγη βουλευτής Δράμας το 1923 και επανεξελέγη το 1926 και το 1928 με το Κόμμα της Δημοκρατικής Ένωσης και το 1932 , 1933 με το Κόμμα Φιλελευθέρων. και  το 1946 και επανεξελέγη το 1950 με την ΕΠΕΚ.

Στην κυβέρνηση του Σοφούλη ήταν υπουργός Εθνικής Οικονομίας από τις 22 Νοεμβρίου 1945 ως το 1946.

Στις αρχές της δεκαετίας του 1950 εγκατέλειψε την πολιτική.

Πέθανε στις 17 Αυγούστου 1965 και κηδεύτηκε την επομένη από το Πρώτο Νεκροταφείο Αθηνών.

## Παραπομπές


Κατηγορία:Έλληνες υπουργοί Εθνικής Οικονομίας
Κατηγορία:Βουλευτές Δράμας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΠΕΚ
Μιχάλης Ζιάγκας

Ο **Μιχάλης Ζιάγκας** (1936 - 15 Αυγούστου 2017) ήταν Έλληνας πολιτικός, στενός φίλος και συνεργάτης του Ανδρέα Παπανδρέου. Υπήρξε σωματοφύλακάς του στα χρόνια της δικτατορίας, ενώ μεταπολιτευτικά διαδραμάτισε κρίσιμο ρόλο σε διάφορα πολιτικά γεγονότα. Ο επίσημος τίτλος του στα χρόνια πρωθυπουργίας του Ανδρέα Παπανδρέου ήταν «ειδικός γραμματέας στο Ιδιαίτερο Γραφείο του πρωθυπουργού».

Αδελφός του είναι ο Γιάννης Ζιάγκας, που διετέλεσε βουλευτής Τρικάλων και ευρωβουλευτής του ΠΑΣΟΚ, πρόεδρος των πολεμικών βιομηχανιών ΕΛΒΟ και ΠΥΡΚΑΛ και ειδικός συνεργάτης του Προέδρου της Ελληνικής Δημοκρατίας Κάρολου Παπούλια.

## Βιογραφικά στοιχεία
Γεννήθηκε στα Τρίκαλα το 1936, ιδιοκτήτης βενζινάδικου. Έζησε αρχικά στην Αυστρία και έπειτα στη Σουηδία, όπου γνωρίστηκε με τον Ανδρέα Παπανδρέου και ανέλαβε πόστο στα κεντρικά γραφεία του ΠΑΚ σε εκείνη τη χώρα.

Αρκετές φορές λειτουργούσε ως σύνδεσμος του πρωθυπουργού με υπουργούς και στελέχη του κρατικού μηχανισμού, ενώ τον συνόδευε και στις νυχτερινές εξόδους του. Οι γνωριμίες και διασυνδέσεις του Ζιάγκα  είχαν γίνει αντικείμενο κριτικής από τα κόμματα της αντιπολίτευσης.

Τον Οκτώβριο του 1988, ενώ ο Ανδρέας Παπανδρέου νοσηλευόταν στο Χέρφιλντ του Λονδίνου, ο Ζιάγκας ξυλοκόπησε τον δημοσιογράφο Γιώργο Τράγκα, ενοχλημένος από τις ανταποκρίσεις του για την εφημερίδα «*Ελεύθερος Τύπος*».

Μετά την πτώση του ΠΑΣΟΚ από την εξουσία το καλοκαίρι του 1989 και τη δολοφονία του Παύλου Μπακογιάννη τον Σεπτέμβριο της ίδιας χρονιάς, η Αντιτρομοκρατική (που τότε πίστευε εσφαλμένα ότι υπάρχει διασύνδεση του ΠΑΣΟΚ με την τρομοκρατία) έκανε έφοδο σε ένα από τα σπίτια του Ζιάγκα, όμως δεν βρήκε τίποτα ενοχοποιητικό. Η ενέργεια αυτή καταδικάστηκε από το σύνολο των αντιπολιτευόμενων πολιτικών δυνάμεων.

Πέθανε στις 15 Αυγούστου του 2017 σε ηλικία 81 ετών.

## Παραπομπές


Κατηγορία:Έλληνες πολιτικοί του 20ού αιώνα
Κατηγορία:Μέλη του Πανελλήνιου Απελευθερωτικού Κινήματος
Γιώργος Μπιρδιμήρης

Ο **Γεώργιος Μπιρδιμήρης** του Αναστασίου (1937) είναι Έλληνας πολιτικός.

## Βιογραφικό
Γεννήθηκε το 1937. Σπούδασε πολιτικός μηχανικός στο Εθνικό Μετσόβιο Πολυτεχνείο. Είχε έντονη συνδικαλιστική δράση στον φοιτητικό χώρο με τη νεολαία Φιλελευθέρων και από το 1963 μέχρι το 1965 υπηρέτησε στο Πολιτικό Γραφείο του πρωθυπουργού Γεωργίου Παπανδρέου.

Την περίοδο της χούντας των συνταγματαρχών ήταν μέλος του ΠΑΚ, ενώ μετά την άνοδο του ΠΑΣΟΚ στην εξουσία διετέλεσε πρόεδρος του Οργανισμού Εργατικής Κατοικίας (1981 - 1986), πρόεδρος της ΔΕΗ (1986 - 1989), και βουλευτής Επικρατείας (1989).

Μετά την επιστροφή του ΠΑΣΟΚ στην εξουσία, επανήλθε στη θέση του προέδρου της ΔΕΗ το 1993, όπου παρέμεινε μέχρι το 2000.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Μέλη του Πανελλήνιου Απελευθερωτικού Κινήματος
Γιώργος Αντωνακόπουλος

Ο **Γιώργος Αντωνακόπουλος** (19 Απριλίου 1944 - 14 Φεβρουαρίου 2016), ήταν Έλληνας καλαθοσφαιριστής και προπονητής. Αγωνιζόταν στη θέση του σέντερ στην ομάδα του Άρη Θεσσαλονίκης από το 1964 μέχρι το 1973.

## Καριέρα

Ο Αντωνακόπουλος αγωνίστηκε στην ομάδα του Άρη από το 1964, καταλαμβάνοντας με τους "κίτρινους" την δεύτερη θέση του ελληνικού πρωταθλήματος, πετυχαίνοντας 38 πόντους σε δέκα αγώνες. Ο Άρης επανέλαβε την ίδια επιτυχία το 1965-66, με τον Αντωνακόπουλο να πετυχαίνει ρεκόρ πόντων για εκείνη την σεζόν στις 18 Ιουνίου 1966, όταν με τους 20 που πέτυχε βοήθησε την ομάδα της Θεσσαλονίκης να επιβληθεί εκτός έδρας του Σπόρτιγκ με 86-87.

Στην συνέχεια, καθιερώθηκε ως ο βασικός σέντερ της ομάδας του και κατέκτησε την τρίτη θέση του πρωταθλήματος για δύο συνεχόμενες χρονιές, ενώ αγωνίστηκε και στην πρώτη ευρωπαϊκή έξοδο των "κίτρινων", όταν για την πρώτη φάση του κυπέλλου Κυπελλούχων του 1967 ο Άρης αποκλείστηκε από την ισραηλινή Μακάμπι Τελ Αβίβ.
Παρέμεινε στον Άρη μέχρι το 1972-73, έχοντας ως καλύτερη χρονιά το 1970-71, όταν σημείωσε 351 πόντους σε 26 παιχνίδια, με μέσο όρο 13,5 ανά αγώνα. Στην τελευταία του χρονιά αγωνίστηκε μόλις στα πέντε πρώτα ματς της σεζόν πριν αποχωρήσει από τους "κίτρινους" και την ενεργό δράση.

Αργότερα, ανέλαβε ως προπονητής την ομάδα του Πιερικού, οδηγώντας την στην άνοδο στην Α' εθνική κατηγορία το 1982-83.

Πέθανε σε ηλικία 72 ετών τον Φεβρουάριο του 2016.

## Διακρίσεις
**[[Άρης (καλαθοσφαίριση ανδρών)|Άρης]]**
* Δευτεραθλητής Ελλάδας: 1965, 1966
* Τριταθλητής Ελλάδας: 1967, 1968

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* Ο Σούλης, οι "Διόσκουροι" και ο "Σπόρος" - BasketNews.gr

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Άρη Θεσσαλονίκης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Πιερικού
Κατηγορία:Σέντερ
Κώστας Καλούδης

Ο **Κώστας Καλούδης**, είναι Έλληνας πρώην καλαθοσφαιριστής. Αγωνιζόταν στη θέση του σμολ φόργουορντ στην ομάδα του Άρη Θεσσαλονίκης από το 1966 μέχρι το 1973.

## Καριέρα
Ο Καλούδης ξεκίνησε να αγωνίζεται στους "κίτρινους" της Θεσσαλονίκης το 1966, παίζοντας ως εφεδρικός σε λίγους αγώνες της σεζόν 1966-67. Η παρουσίες του στην ομάδα του Άρη αυξάνονταν με το πέρασμα του χρόνου, και το 1967-68 έπαιξε σχεδόν σε όλους τους αγώνες του Άρη, βοηθώντας την ομάδα του να κατακτήσει την τρίτη θέση του πρωταθλήματος.

Το 1968-69, έπαιξε σε 14 αγώνες πετυχαίνοντας συνολικά 68 πόντους, με μέσο όρο 4,9 ανά αγώνα. Την επόμενη σεζόν, έπαιξε σε 21 παιχνίδια του Άρη, χάνοντας μόνο την εντός έδρας αναμέτρηση με τον Ολυμπιακό στην πρώτη αγωνιστική, πετυχαίνοντας 140 πόντους (μ.ο. 6,7). Το 1970-71, αγωνίστηκε σε 21 από τους 26 αγώνες που έδωσε η ομάδα του, σκοράροντας 205 πόντους με μέσο όρο 9,8 ανά αγώνα.

Κορυφαία του χρονιά με τους "κίτρινους" υπήρξε το 1972-73, όταν πέτυχε διψήφιο αριθμό πόντων στους 22 από τους 25 αγώνες που συμμετείχε, σκοράροντας συνολικά 427 πόντους με μέσο όρο 17,1 ανά αγώνα. Μετά την σεζόν αυτή, αποσύρθηκε πρόωρα από την ενεργό δράση λόγω προβλήματος στο γόνατο.

## Διακρίσεις
* Τριταθλητής Ελλάδας: 1967, 1968

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* Ο Σούλης, οι "Διόσκουροι" και ο "Σπόρος" - BasketNews.gr

Κατηγορία:Καλαθοσφαιριστές Άρη Θεσσαλονίκης
Κατηγορία:Έλληνες καλαθοσφαιριστές
Κατηγορία:Σμολ φόργουορντ
Τζυκανιστήριο

Το **τζυκανιστήριο** ήταν στάδιο, όπου λάμβανε χώρα το *τζυκάνιο* (από το μεσοπερσικό *čaukān*, *čōkān*), ένα είδος πόλο το οποίο υιοθετήθηκε από τους Βυζαντινούς από την Περσική Αυτοκρατορία των Σασσανιδών.

Σύμφωνα με τον Ιωάννη Κίνναμο (263.17–264.11), το *τζυκάνιο* παιζόταν από δύο ομάδες έφιππων, εξοπλισμένων με μακρυά μπαστούνια στην κορυφή των οποίων υπήρχαν δίχτυα, με τα οποία προσπαθούσαν να σπρώξουν την σε μέγεθος μήλου δερμάτινη σφαίρα προς την εστία της αντίπαλης ομάδος. Το άθλημα ήταν ιδιαιτέρως δημοφιλές μεταξύ των Βυζαντινών ευγενών: ο Αυτοκράτορας Βασίλειος Α΄ (867–886) διέπρεπε σε αυτό, ενώ ο γιος του, Αυτοκράτορας Αλέξανδρος (912–913), απεβίωσε από υπερκόπωση μετά από αγώνα. Ο δε Αυτοκράτορας Αλέξιος Α΄ Κομνηνός (1081–1118) τραυματίστηκε ενώ έπαιζε με τον φίλο του Τατίκιο, ενώ, τέλος, ο Ιωάννης Α΄ της Τραπεζούντας (1235–1238) απεβίωσε έπειτα από σοβαρό τραυματισμό στην διάρκεια παιχνιδιού.

Το Μέγα Παλάτιον της Κωνσταντινούπολης περιελάμβανε ένα τζυκανιστήριο, το οποίο ανεγέρθηκε αρχικά από τον Αυτοκράτορα Θεοδόσιο Β΄ (408–450) στο νοτιοανατολικό τμήμα του περιβόλου του παλατιού. Κατεδαφίστηκε από τον Βασίλειο Α΄ με στόχο την ανέγερση του ναού της Νέας Εκκλησίας στην θέση του, ενώ ανεγέρθηκε εκ νέου σε μεγαλύτερες διαστάσεις λίγο ανατολικότερα, με δύο στοές να το συνδέουν με την Νέα. Εκτός από την Κωνσταντινούπολη, και άλλες βυζαντινές πόλεις διέθεταν τζυκανιστήρια, με σημαντικότερα αυτά της Σπάρτης, της Εφέσου και της Αθήνας, κάτι που οι σύγχρονοι ιστορικοί ερμηνεύουν ως ένδειξη για την ύπαρξη μιας ακμάζουσας αστικής αριστοκρατίας στις επαρχίες. 

Τα τζυκανιστήρια χρησιμοποιήθηκαν, επίσης, ως τόποι δημόσιων βασανιστηρίων και εκτελέσεων, όπως είναι ιστορικά καταγεγραμμένα για τα τζυκανιστήρια της Κωνσταντινούπολης και της Εφέσου.

## Παραπομπές


## Πηγές

*
*
*

Κατηγορία:Αθλητισμός στη Βυζαντινή Αυτοκρατορία
Δημήτριος Τσακνάκης

Ο Αντιστράτηγος **Δημήτριος Τσακνάκης** (γεν. το 1957) ήταν Αρχηγός της Ελληνικής Αστυνομίας, από τις  9 Απριλίου του 2014 έως τις 15 Φεβρουαρίου 2016.

## Βιογραφικό
Γεννήθηκε στο χωριό Τρίκωμο Γρεβενών το έτος 1957. Κατατάχθηκε στο Σώμα της πρώην Χωροφυλακής το έτος 1976 και αποφοίτησε από την Σχολή Αξιωματικών το έτος 1985.

Είναι απόφοιτος του Τμήματος Επαγγελματικής Μετεκπαίδευσης Επιτελών Στελεχών. 

Γνωρίζει την αγγλική γλώσσα.

Παρακολούθησε διεθνή σεμινάρια σε θέματα καταπολέμησης ναρκωτικών και κοινωνικής επανένταξης εξαρτημένων από ουσίες ατόμων. Επίσης, εκπαιδεύτηκε σε θέματα αντιτρομοκρατίας, διερεύνησης της σκηνής του εγκλήματος και διαχείρισης κρίσιμων περιστατικών. Συμμετείχε σε διεθνείς συναντήσεις για την καταπολέμηση του διασυνοριακού εγκλήματος και της παράνομης διακίνησης μεταναστών.

## Καριέρα
Με το βαθμό του Υπαστυνόμου και του Αστυνόμου Β’ υπηρέτησε στη Διεύθυνση Αστυνομικών Επιχειρήσεων Θεσσαλονίκης και από τον Ιανουάριο του 1987 στην Υποδιεύθυνση Δίωξης Ναρκωτικών Θεσσαλονίκης, μέχρι και τον Μάρτιο του 1994.

Στη συνέχεια μέχρι και το Μάρτιο του 2000, με τον βαθμό του αστυνόμου Α’, υπηρέτησε ως Διοικητής σε μάχιμες Υπηρεσίες της Γενικής Αστυνομικής Διεύθυνσης Θεσσαλονίκης.

Επιλέχθηκε για τη στελέχωση της Υποδιεύθυνσης Εσωτερικών Υποθέσεων Βορείου Ελλάδος, στην οποία υπηρέτησε ως Προϊστάμενος του Τμήματος Ερευνών και Δίωξης, μέχρι τον Νοέμβριο του 2004 και στην συνέχεια ως Διευθυντής αυτής, μέχρι τον Ιούνιο του 2006, με τον βαθμό του Αστυνομικού Υποδιευθυντή και Αστυνομικού Διευθυντή, αντίστοιχα.

Με τον βαθμό του Αστυνομικού Διευθυντή υπηρέτησε επίσης ως Προϊστάμενος των Υποδιευθύνσεων Δίωξης Ναρκωτικών και Κρατικής Ασφάλειας Θεσσαλονίκης, μέχρι τον Ιούνιο 2007.

Διετέλεσε Διευθυντής Υποδιεύθυνσης Αντιμετώπισης Ειδικών Εγκλημάτων Βίας Βορείου Ελλάδος από την έναρξη λειτουργίας της τον Ιούνιο του 2007, μέχρι τον Μάρτιο του 2009, οπότε προήχθη στον βαθμό του Ταξίαρχου.

Με την προαγωγή του τοποθετήθηκε στην Διεύθυνση Ασφαλείας Θεσσαλονίκης, στην οποία υπηρέτησε αρχικά ως Υποδιευθυντής και στη συνέχεια ως Διευθυντής της, μέχρι το 2010.

Τον Μάρτιο του 2010 προήχθη στον βαθμό του Υποστρατήγου και τοποθετήθηκε στην Γενική Αστυνομική Διεύθυνση Θεσσαλονίκης, ενώ τον Μάρτιο του 2011 τοποθετήθηκε ως Γενικός Αστυνομικός Διευθυντής Περιφέρειας Ηπείρου.

Την 16/7/2012 προήχθη στον βαθμό του Αντιστρατήγου και τοποθετήθηκε ως Γενικός Επιθεωρητής Αστυνομίας Νοτίου Ελλάδος.

Την 1/3/2013 τοποθετήθηκε ως Γενικός Επιθεωρητής Αστυνομίας Βορείου Ελλάδος.

Την 9/4/2014 με απόφαση του ΚΥ.Σ.Ε.Α. ανέλαβε καθήκοντα Αρχηγού της Ελληνικής Αστυνομίας.

## Παραπομπές


Κατηγορία:Έλληνες αξιωματικοί της χωροφυλακής
Κατηγορία:Αρχηγοί ελληνικής αστυνομίας
Πόα

thumb|right|250px|
Η **πόα** είναι φυτό με βλαστό μαλακό και πράσινο, σε αντίθεση με τα ξυλώδη. Η διατήρηση του σχήματος οφείλεται κυρίως στη σπαργή των κυττάρων και λιγότερο στην κυτταρίνη. Το φύλλωμα τους χρησιμοποιείται χλωρό, ξερό ή ενσιρωμένο, ως ζωοτροφή (κυρίως αγρωστώδη και ψυχανθή). Στα πολυετή ή διετή ποώδη, ο υπέργειος βλαστός ξεραίνεται τον χειμώνα και εκπτύσσονται νέοι βλαστοί και φύλλωμα την άνοιξη.

## Δείτε επίσης
*Δέντρο
*Θάμνος
## Παραπομπές


Κατηγορία:Βοτανική
Το σπίτι της Έμμας

***Το Σπίτι Της Έμμας*** είναι ο τίτλος μιας ελληνικής ρομαντικής και κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη σεζόν 2013-2014. Το σενάριο της σειράς υπέγραψαν ο Βασίλης Ρίσβας με τη Δήμητρα Σακαλή, ενώ τη σκηνοθεσία ανέλαβε ο Ανδρέας Μορφονιός. Το τραγούδι τίτλων της σειράς λέγεται *Μια Βόλτα* και το ερμηνεύουν οι Onirama, σε μουσική του Θοδωρή Μαραντίνη και στίχους του Σταύρου Σταύρου. 

## Επισκόπηση σειράς

## Πλοκή
Ο Αρχοντής Παξινός, χωρισμένος εδώ και αρκετά χρόνια από την Ιουλία, ζει μαζί με τα δυο του παιδιά στην ίδια πολυκατοικία καθώς και με τη σκυλίτσα του, Έμμα. Από τη μία ο γιος του, Ιάσονας, που είναι παντρεμένος με δύο παιδιά και από την άλλη η κόρη του, Ζωή, που είναι ελεύθερη και είναι φιλόλογος. Η ερωτική ζωή του Αρχοντή μετά το διαζύγιο είναι άστατη, αφού συνάπτει σύντομες ερωτικές σχέσεις με νέες όμορφες γυναίκες μέχρι που κάποια στιγμή γνωρίζει την Ουκρανή, Άννια. Ο Αρχοντής αποφασίζει να σοβαρευτεί και να δημιουργήσει μια σοβαρή σχέση μαζί της, ενώ της προτείνει να ζήσουν μαζί στο σπίτι του. Αυτή η απόφαση του θα βρει αντίθετη όλη του την οικογένεια, όπως και την Ιουλία, που τον ζηλεύει. Όμως με τον καιρό, η Άννια δημιουργεί καλές σχέσεις με όλους -εκτός από την Ιουλία- που βάζει συνεχώς εμπόδια στο ζευγάρι.

## Διανομή

### Έκτακτες συμμετοχές
* Αλέξανδρος Μπουρδούμης ως Αντώνης (7 επεισόδια) 
* Δημήτρης Μάριζας ως Βαγγέλης (5 επεισόδια) 
* Ανδρέας Κοντόπουλος ως Σπύρος Παγουλάτος (4 επεισόδια)
* Δάφνη Ασημακοπούλου ως Ζέτα (3 επεισόδια) 
* Θανάσης Κουρλαμπάς ως Μάριος Βρανάς (3 επεισόδια)
* Κώστας Κοράκης ως Άτμα Κιλάιτ (3 επεισόδια) 
* Φιλιώ Φωτιάδη ως Κάτια Μπότσαρη (2 επεισόδια)
* Παναγιώτης Τσούτσουρας ως Λευτέρης (2 επεισόδια)
* Τάσος Γιαννόπουλος ως Βλαντιμίρ (2 επεισόδια) 
* Επαμεινώνδας Μεγαπάνος ως Επαμεινώνδας (2 επεισόδια) 
* Πέτρος Πέτρου ως Παναγιώτης Λέκας (2 επεισόδια) 
* Βασίλης Ρίσβας ως Αντρέι (2 επεισόδια) 
* Άρης Τσάπης ως Γιούρι (2 επεισόδια) 
* Σταύρος Μαρκάλας ως μπάρμαν (2 επεισόδια) 
* Νίκος Αναδιώτης ως αθλητής (1 επεισόδιο) 
* Νίκος Παντελίδης ως Χρήστος Μαυρογιώργης (1 επεισόδιο) 
* Δώρα Χρυσικού ως Φαίη (1 επεισόδιο) 
* Χρήστος Σπανός ως αστυνομικός (1 επεισόδιο) 
* Αγγελική Παρδαλίδου ως Βούλα (1 επεισόδιο) 
* Χρήστος Συριώτης ως Ανέστης (1 επεισόδιο) 
* Γεράσιμος Σοφιανός ως Γιάννης (1 επεισόδιο) 
* Μιχάλης Τιτόπουλος ως Θάνος (1 επεισόδιο) 
* Παναγιώτης Κατσώλης ως πατήρ-Ονούφριος (1 επεισόδιο) 
* Άννα-Μαρία Παπαχαραλάμπους ως Αθανασία (1 επεισόδιο)
* Χαρά Μακρυστάθη ως συνοδός σχολικού (1 επεισόδιο)

## Επεισόδια
* Προβάλλονταν κάθε Παρασκευή στις 22:30 (επεισόδια 1-5) και κάθε Τρίτη στις 22:30 (επεισόδια 6-21).

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές ρομαντικές-κωμικές τηλεοπτικές σειρές
Καθεδρικός Ναός των Τριών Ιεραρχών (Παρίσι)

Ο **Καθεδρικός Ναός των Τριών Ιεραρχών και του Αγίου Τίχωνος του Ζαντόνσκ** (, **Μετόχιον των Τριών Ιεραρχών**, ) είναι χριστιανικός ναός στο Παρίσι της Γαλλίας υπό την δικαιοδοσία της Ρωσικής Ορθόδοξης Εκκλησίας και βρίσκεται επί του αριθμού 5 της οδού *rue Pétel*, στο 15ο Δημοτικό Διαμέρισμα.

Εντός του Καθεδρικού Ναού βρίσκεται η θαυματουργός εικόνα της Παναγιάς της Ιβηρίας, προστάτιδας των Μοσχοβιτών, η οποία χρονολογείται από το 1758. Η σύζυγος του τότε Ρώσου προέδρου Ντμίτρι Μεντβέντεφ, Σβετλάνα, μετέβη προσωπικώς στη διάρκεια της επίσημης επίσκεψης του συζύγου της στη Γαλλία, προκειμένου να θαυμάσει την εικόνα αυτήν.

## Ιστορία
Ο Καθεδρικός Ναός ανεγέρθηκε από τον Σεβασμιώτατο Βενιαμίν Φέντσενκοφ . Έπειτα από την ανακάλυψη της θαυματουργού εικόνας στο Παρίσι σε ένα παλαιοπωλείο, η εικόνα αγοράστηκε. Καθώς η Ρωσία βρισκόταν υπό κομμουνιστικό απολυταρχικό καθεστώς, μία εκκλησία αφιερωμένη στην εικόνα αυτή ανεγέρθηκε για τη φύλαξή της, η οποία και μετατράπηκε στον σημερινό Καθεδρικό Ναό. Ο Καθεδρικός Ναός είναι βασισμένος σε σχετικά σύγχρονα αρχιτεκτονικά σχέδια, καθώς χρονολογείται από το 1931.

Το 1958, το συγκρότημα κατοικιών, εντός ορισμένων χώρων του οποίου φιλοξενείτο η εκκλησία, κατεδαφίστηκε. Οι ιδιοκτήτες του οικοπέδου συμφώνησαν στην ύπαρξη, εντός της νέας κατασκευής που θα χτιζόταν στην ίδια θέση με την προηγούμενη, χώρων οι οποίοι θα φιλοξενούσαν τη νέα εκκλησία, υπό τον όρο, ωστόσο, καμία αρχιτεκτονική παρέμβαση να μην φανερώνει τον ιερό χαρακτήρα του χώρου. Ο αρχιτέκτονας Μαρκ Χολ, υπεύθυνος για την ανέγερση του νέου συγκροτήματος κατοικιών, περιέλαβε στα σχέδιά του την εκκλησία ως «χώρο εμπορικής εκμετάλλευσης».

Τα 80ά γενέθλιά της εορτάστηκαν το 2011. Ο Καθεδρικός Ναός αυτός αποτελεί τον δεύτερο ρώσικο στο Παρίσι μετά τον Καθεδρικό Ναό του Αγίου Αλεξάνδρου Νιέφσκι.

## Παραπομπές


## Δείτε επίσης

*Καθεδρικός Ναός του Αγίου Αλεξάνδρου Νιέφσκι (Παρίσι)

### Σχετικά Λήμματα
* Πατριαρχείο Μόσχας και Πασών των Ρωσιών
* Ρωσική Ορθόδοξη Επισκοπή Χερσονήσου

### Εξωτερικοί Σύνδεσμοι
*  Επίσημη σελίδα του Καθεδρικού Ναού
*  https://web.archive.org/web/20090201101723/http://e.korsoun.free.fr/fr/cath/intro.htm
*  Σύντομο ιστορικό του Καθεδρικού Ναού 

Καθεδρικος Ναος Τριων Ιεραρχων Παρισιου
Κατηγορία:Ανατολική Ορθοδοξία στη Γαλλία
Κατηγορία:Πατριαρχείο Μόσχας και πασών των Ρωσιών
Τρεις Ιεραρχες
Κατηγορία:Τρεις Ιεράρχες
Ρωσική Ορθόδοξη Εκκλησία Αγίου Νικολάου (Λυών)

Η **Ρωσική Ορθόδοξη Εκκλησία Αγίου Νικολάου** (ρώσικα: *Храм Св. Николая Чудотворца*) είναι εκκλησία η οποία ευρίσκεται επί του αριθμού 5 της *rue Sainte-Geneviève*, η οποία ευρίσκεται εντός του 6ου Δημοτικού Διαμερίσματος της Λυών, στην συνοικία των Μπροτώ.

Πρόκειται για “μη κανονική” ορθόδοξη εκκλησία (Ρωσική Ορθόδοξη Εκκλησία εκτός Ρωσίας - Προσωρινή Ανώτατη Αρχή της Εκκλησίας), αφότου η ενορία αποχώρησε το 2001 από την σύνοδο της *[[Ρωσική Ορθόδοξη Εκκλησία εκτός Ρωσίας|Ρωσικής Ορθόδοξης Εκκλησίας εκτός Ρωσίας]]* του Μητροπολίτη Λαύρου.

## Παραπομπές


## Εξωτερικοί Σύνδεσμοι
* Επίσημη Ιστοσελίδα

Κατηγορία:Ανατολική Ορθοδοξία στη Γαλλία
Αρχοντία της Κρήτης

Η **Αρχοντία ή Αρχοντάτο της Κρήτης** ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας από τα μέσα του 8ου έως τα μέσα του 9ου αιώνα, στην Κρήτη, όπου καταλήφθηκε από τους Άραβες. 

Διοικητής ήταν ο "Άρχοντας" ο οποίος ανήκε στην τάξη των σπαθαρίων. Μετά την απελευθέρωση της Κρήτης από τους Άραβες τον 10ο αιώνα συστάθηκε στη θέση της Αρχοντίας το Θέμα Κρήτης. Γνωστοί άρχοντες ήταν οι :

* Θεοφάνης, 8ος αιώνας
* Ιωάννης, 8ος αιώνας
* Λέων, 8ος αιώνας
* Βασίλειος, 8ος αιώνας
* Βαασάκιος, 8ος-9ος αιώνας
* Νικόλαος, 8ος-9ος αιώνας
* Πετρωνάς , 9ος αιώνας
* Κωνσταντίνος, 9ος αιώνας

## Παραπομπές


Κατηγορία:Αρχοντάτα της Βυζαντινής Αυτοκρατορίας
Αρχοντία της Χαλδίας

Η **Αρχοντία ή Αρχοντάτο της Χαλδίας** ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας στην Μικρά Ασία. 

Διοικητής ήταν ο "Άρχοντας" ο οποίος ανήκε στην τάξη των σπαθαρίων. Δημιουργήθηκε το 824 όταν από τούρμα του Θέματος Αρμενιακών έγινε Αρχοντάτο και διατηρήθηκε έως το 840 που έγινε ανεξάρτητο θέμα, το Θέμα Χαλδίας με πρωτεύουσα τη Τραπεζούντα.

## Παραπομπές


## Πηγές
* 

Κατηγορία:Αρχοντάτα της Βυζαντινής Αυτοκρατορίας
Μονή Σκέπης (Μόσχα)

Η **Μονή Σκέπης (Ποκρόφσκι)** (Покровский монастырь) είναι Ρωσικό Ορθόδοξο μοναστήρι το οποίο ευρίσκεται στη Μόσχα, στη συνοικία Ταγκάνκα. Η ύπαρξή του είναι γνωστή από το 1635, ενώ ήταν για καιρό γνωστό ως ένα φτωχό μοναστήρι μακρυά από το κέντρο της πόλης, το οποίο γειτόνευε με ένα μεγάλο κοιμητήριο για τους απλούς ανθρώπους. Υπαγόταν στο Μοναστήρι Ζαϊκονοσπάσκι το διάστημα μεταξύ 1680 και 1731.

Το μεγαλύτερο μέρος του μοναστηριού είναι νεοκλασσικής αρχιτεκτονικής όσον αφορά την εμφάνισή του, ενώ χρονολογείται από τις αρχές του 19ου αιώνα. Το πέντε τρούλων καθολικό του ανεγέρθηκε στα μέσα της δεκαετίας του 1850, σύμφωνα με σχέδια του Μιχαήλ Μπικόφσκι εμπνευσμένα από τον αρχιτεκτονικό ρυθμό της Βυζαντινής Αναβίωσης. Ο γενικότερος σχεδιασμός του μοναστηριού είναι εμπνευσμένος από τον Ναό της Αναστάσεως στην Ιερουσαλήμ. 

Οι Σοβιετικοί εκδίωξαν τους μοναχούς, ενώ προχώρησαν στην κατεδάφιση μέρους των τειχών του μοναστηριού. Το μοναστήρι λειτούργησε εκ νέου το 1994 ως σταυροπηγιακή γυναικεία μονή. Αντλεί σημαντικό μέρος της δημοτικότητάς και των εσόδων του από τα λείψανα της Αγίας Ματρόνας της Μόσχας, μίας ιδιαιτέρως λαοφιλούς Αγίας.

## Παραπομπές



## Εξωτερικοί Σύνδεσμοι
* Επίσημη Ιστοσελίδα

Σκεπης, Μοσχα
Λέγκα Ιταλιάνα Κάλτσιο Προφεσιονίστικο

Η **Λέγκα Ιταλιάνα Κάλσιο Προφεσιονίστικο** (ιταλικά: *Lega Italiana Calcio Professionistico*), κοινώς γνωστή ως «Λέγκα Προ» (Lega Pro), είναι το όργανο που διέπει το τρίτο επίπεδο των επαγγελματικών ποδοσφαιρικών πρωταθλημάτων στην Ιταλία. Εδρεύει στη Φλωρεντία.

Η Λέγκα διοργανώνει το πρωτάθλημα Σέριε Γ (Serie C), το «Κόπα Ιτάλια Λέγκα Προ» (Coppa Italia Lega Pro), το «Σουπερκόπα ντι Λέγκα Προ» (Supercoppa di Lega Pro) και το «Καμπιονάτο νατσιονάλε Ντάντε Μπερέτι» (Campionato nazionale Dante Berretti). Στο παρελθόν διοργάνωνε τη «Λέγκα Προ Σεκόντα Ντιβιζιόνε» (Lega Pro Seconda Divisione) και το «Σουπερκόπα ντι Λέγκα ντι Σεκόντα Νιβιζιόνε» (Supercoppa di Lega di Seconda Divisione).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιταλία
Darknet

[μικρογραφία|Χαρτογράφημα των χρηστών του [Tor|Τοr, ενός από τα μεγαλύτερα ανώνυμα δίκτυα του διαδικτύου, 2015.]]
Το **darknet** (ή σκοτεινό δίκτυο) είναι ένα δίκτυο επικάλυψης, που προσεγγίζεται μόνο με συγκεκριμένο λογισμικό, διαμορφώσεις, ή άδειες, χρησιμοποιώντας συχνά πρωτόκολλα και θύρες μη τυποποιημένων επικοινωνιών. Δύο χαρακτηριστικοί τύποι darknet είναι τα δίκτυα F2F (φίλος προς φίλο), (συνήθως χρησιμοποιούνται για την ανταλλαγή αρχείων με σύνδεση peer-to-peer) και δίκτυα ανωνυμίας όπως το Tor μέσω μιας σειράς ανώνυμων συνδέσεων.

Ο όρος για το κρυπτογραφημένο darknet είναι Clearnet ή δίκτυο επιφανείας (ιστός επιφανείας), όταν αναφέρεται σε μηχανή αναζήτησης καταλογοποιημένου περιεχομένου].

## Παραπομπές σημειώσεις


## Εξωτερικοί σύνδεσμοι
*  
* 
* Darknet 101 - introduction for non technical people

Κατηγορία:Δίκτυα υπολογιστών
Κατηγορία:Φράσεις επινοημένες στη δεκαετία του 1970
Κατηγορία:Ορολογία του Διαδικτύου
Κατηγορία:Κοινή χρήση αρχείων
Κατηγορία:Αρχιτεκτονική δικτύων
Εθνική Ποδοσφαιρική Ένωση (Ρωσία)

Η **Εθνική Ποδοσφαιρική Ένωση** (ρωσικά: Футбо́льная Национа́льная Ли́га, ФНЛ) είναι το όργανο που διέπει το δεύτερο επίπεδο των επαγγελματικών ποδοσφαιρικών πρωταθλημάτων στη Ρωσία, αρχής γενομένης με την περίοδο 2011/12.

Στις αρχές Δεκεμβρίου του 2010, η Ρωσική Ποδοσφαιρική Ένωση (РФС) διέκοψε τη σύμβαση με την Ένωση Επαγγελματικού Ποδοσφαίρου (ПФЛ) όσον αφορά τη διοργάνωση της Α΄ Κατηγορίας. Σε μια συνάντηση του προέδρου της РФС με τα σωματεία της πρώτης κατηγορίας, στις 13 Δεκεμβρίου του 2010, αποφασίστηκε η δημιουργία της Εθνικής Ποδοσφαιρικής Ένωσης (ФНЛ). Στις 3 Μαρτίου του 2011, η γενική συνέλευση των εκπροσώπων των συλλόγων μελών της ФНЛ, ενέκρινε τους κανονισμούς της περιόδου 2011/12 και τις αλλαγές στη σύνθεση των μελών της ФНЛ, υιοθέτησε το έμβλημα του πρωταθλήματος και τον επίσημο χορηγό. Ακολούθησε η διαμόρφωση της πολιτικής όσον αφορά τα τηλεοπτικά δικαιώματα των αγώνων του πρωταθλήματος της πρώτης κατηγορίας.

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Ποδόσφαιρο στη Ρωσία
Ιστός επιφανείας

Ο όρος **ιστός επιφανείας**, *surface net*, (επίσης **ορατός ιστός**, **clearnet**, **καταλογοποιημένος ιστός**, **καταλογοποιήσιμος ιστός** ή **lightnet**) αντιπροσωπεύει εκείνο το τμήμα του παγκόσμιου ιστού που είναι διαθέσιμο στο κοινό αναζητήσιμο με κοινές μηχανές αναζήτησης. Είναι το αντίθετο του βαθέος ιστού.

Σύμφωνα με μία πηγή στις 14/06/2015 ο κατάλογος της Google για τον ιστό επιφανείας περιείχε 14,5 δις σελίδες.

## Παραπομπές σημειώσεις


Κατηγορία:Παγκόσμιος ιστός
Κατηγορία:Ορολογία του Διαδικτύου
Αγκοστίνο Ραμέλλι

Ο **Αγκοστίνο Ραμέλι** (ιταλικά: *Agostino Ramelli*, 1531&ndash; 1600/1610) ήταν Ιταλός μηχανικός ο οποίος έγινε κυρίως γνωστός για τη συγγραφή και εικονογράφηση ενός τόμου με μηχανικές κατασκευές δικής του επινόησης, εντός του οποίου περιέχεται και το σχέδιο του βιβλιοτροχού. 

## Βιογραφία
Ο Ραμέλι γεννήθηκε στην Πόντε Τρέσα (*Ponte Tresa*), χωριό στην περιοχή Λουγκάνο της σημερινής Ελβετίας.  Κατά τη διάρκεια της πολιορκίας της πολιορκίας της Λα Ροσέλ (1572–1573), επινόησε την κατασκευή ενός εκρηκτικού μηχανισμού ο οποίος τοποθετήθηκε κάτω από τον προμαχώνα της οχύρωσης και με την έκρηξη του έριξε το τείχισμα επιτρέποντας στους επιτιθέμενους να εισέλθουν στην πόλη. Με τη συνεισφορά του αυτή στην πολιορκία, κέρδισε την εκτίμηση του διοικητή του, Ερρίκου του Ανζού, ο οποίο αργότερα έγινε ο βασιλιάς Ερρίκος Γ´ της Γαλλίας.

Το 1588 ο Ραμέλι εξέδωσε το βιβλίο του με τίτλο *Le diverse et artificiose machine del Capitano Agostino Ramelli*, το οποίο περιείχε 195 σχέδια, εκ των οποίων πάνω από 100 αφορούσαν νερόμυλους, αντλίες, πηγάδια και μηχανισμούς ανέλκυσης νερού γενικότερα. Άλλα σχέδια που συνέταξε αφορούσαν γέφυρες, μύλους αλέσεως, καθώς και μια πιθανή πρώιμη έκδοση του Κινητήρα Βάνκελ. Ένα από τα πλέον διάσημα σχέδια του βιβλίου είναι ο βιβλιοτροχός, ένα είδος βιβλιοθήκης με κινητά μέρη κατά τα πρότυπα του νερόμυλου, για την διευκόλυνση της ανάγνωσης πολλών βιβλίων.

## Σχέδια

Le diverse et artificiose machine del Capitano Agostino Ramelli Figure CLXXXVIII.jpg|Απεικόνιση του βιβλιοτροχού, 1588
Ramelli windlass well.jpg|Απεικόνιση τύπου πηγαδιού, 1588
Sixteenth Century Cannon2.jpg|Κανόνια του 16ου αιώνα, 1588



## Παραπομπές


## Σχετική βιβλιογραφία
*  Jonathan Sawday, ''Engines of the Imagination: Renaissance Culture and the Rise of the Machine'', Routledge, 2007, ISBN 9781134267934
*  David Buisseret, *Ingénieurs et fortifications avant Vauban. L'organisation d'un service royal aux XVI-XVI siècles*, σελ. 39, 41, 42, 44, 46, 123, Centre des travaux historiques et scientifiques - section de géographie, Paris, 2002 ISBN 978-2-7355-0478-7 σελ. 142
*  Hélène Vérin, *[https://books.google.co.uk/books?id=eqSjUmoeYggC&printsec=frontcover#v=onepage&q&f=false La gloire des ingénieurs. L'intelligence technique au XVI au XVIII siècle]*,  σελ. 40, 42, 109, 110, 113, 114, 153, 161, 168, 169, 267, Éditions Albin Michel, Paris, 1993 ISBN 978-2-226-06138-6 σελ. 455

## Εξωτερικοί σύνδεσμοι

* ''Diverse et artificiose machine'' Ο τόμος με τα σχέδια του Ραμέλι, από την συλλογή σπανίων βιβλίων της βιβλιοθήκης του Αμερικάνικου Κογκρέσου
* Schatzkammer mechanischer Künste, des Capitains Herrn Augustini de Ramellis. Leipzig Durch Henning Grossen den Jüngern, 1620. From the Rare Book and Special Collections Division at the Library of Congress
* Agostino Ramelli (1588) ''Le diverse et artificiose machine del Capitano Agostino Ramelli'' - digital facsimile from the Linda Hall Library

Κατηγορία:Ιταλοί μηχανικοί
Κατηγορία:Ιταλοί εφευρέτες
Χένρι Κάβιλ

Ο **Χένρι Γουίλιαμ Νταλγκλίς Κάβιλ** (αγγλικά: *Henry William Dalgliesh Cavill*, 5 Μαΐου 1983), γνωστός ως **Χένρι Κάβιλ**, είναι Βρετανός ηθοποιός.

## Βιογραφία
Ο Χένρι Κάβιλ γεννήθηκε στο Βαϊλάτο του Τζέρσεϊ στις Αγγλονορμανδικές Νήσους του Ηνωμένου Βασιλείου. Ηταν ο τέταρτος από τα πέντε αγόρια της οικογενείας, από σειρά γέννησης. Η μητέρα του Μαριάννα ήταν γραμματέας σε μια τράπεζα, ενώ ο πατέρας του Κόλιν χρηματιστής.

Ο Κάβιλ ξεκίνησε την καριέρα του υποδυόμενος τον Άλμπερτ στην ταινία *Ο Κόμης Μόντε Κρίστο* του 2002, που βασίζεται στο ομώνυμο  μυθιστόρημα. Αργότερα έκανε γκεστ εμφανίσεις σε τηλεοπτικές σειρές πριν εμφανιστεί στην τηλεοπτική σειρά *The Tudors* υποδυόμενος τον Τσαρλς Μπράντον. Εμφανίστηκε στις ταινίες *Τριστάνος και Ιζόλδη*, η *Αστερόσκονη* και *Αθάνατοι* αλλά έγινε ευρέως γνωστός από τον ρόλο του Σούπερμαν στην κινηματογραφική ταινία *[[Άνθρωπος από Ατσάλι]]*, ρόλο τον οποίον επανέλαβε στις ταινίες ''Μπάτμαν εναντίον Σούπερμαν: Η Αυγή της Δικαιοσύνης'' και *[[Justice League]]*.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Βρετανοί ηθοποιοί κινηματογράφου
Κατηγορία:Βρετανοί ηθοποιοί τηλεόρασης
Κατηγορία:Βρετανοί απόδημοι στις Ηνωμένες Πολιτείες
Σταύρος Δ. Σταυρόπουλος

Ο **Σταύρος Σταυρόπουλος** (1879 - 19 Απριλίου 1968) ήταν Έλληνας γιατρός και πολιτικός.

## Βιογραφία
Ήταν γιος του Δονάτου Σταυρόπουλου και σπούδασε ιατρική. Εξελέγη βουλευτής στην εκλογική περιφέρεια Ιωαννίνων το 1923 με το Κόμμα Φιλελευθέρων. Ήταν υποψήφιος και στις εκλογές του 1946, χωρίς να εκλεγεί καθώς έλαβε 98 ψήφους.

Πέθανε το 1968 και κηδεύτηκε στο Χαλάνδρι στις 20 Απριλίου.

## Παραπομπές


Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με το κόμμα των Φιλελευθέρων
Αθανάσιος Φιλιππόπουλος

Ο **Αθανάσιος Φιλιππόπουλος** του Λεωνίδα (1934 -2020) ήταν Έλληνας ιατρός και πολιτικός.

Γεννήθηκε στο Κορυφάσιο Μεσσηνίας το 1934. Σπούδασε ιατρική στο Πανεπιστήμιο Αθηνών.

Υπήρξε ιδρυτικό στέλεχος του ΠΑΣΟΚ, με το οποίο υπήρξε βουλευτής Μεσσηνίας από το 1977 μέχρι το 1993.

Ο Φιλιππόπουλος κινητοποιήθηκε για την κατασκευή του νοσοκομείου μετά τον σεισμό του 1986 ζητώντας τη συνδρομή Μεσσηνίων  που ζούσαν στο εξωτερικό.

Διετέλεσε υπουργός άνευ χαρτοφυλακίου στην κυβέρνηση του Ανδρέα Παπανδρέου από τον Φεβρουάριο του 1987 μέχρι τον Μάρτιο του 1989.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Μεσσηνίας
Κατηγορία:Έλληνες υπουργοί Άνευ Χαρτοφυλακίου
Αλέξανδρος Ρουσσόπουλος

Ο **Αλέξανδρος Ρουσσόπουλος** (1943) είναι Έλληνας πολιτικός.

## Βιογραφικά στοιχεία
Γεννήθηκε το 1943 στην Αθήνα. Είναι απόφοιτος της Σχολής Πολιτικών Μηχανικών του ΕΜΠ και μετεκπαιδεύτηκε στο Imperial College του Λονδίνου.

Υπήρξε πρόεδρος των σπουδαστών του ΕΜΠ (1962-63), πρόεδρος του ΕΔΠ του Πολυτεχνείου (1975-77), πρόεδρος της Επιστημονικής Επιτροπής του Τεχνικού Επιμελητηρίου Ελλάδας, και γενικός γραμματέας της Ευρωπαϊκής Ένωσης Αντισεισμικής Μηχανικής.

Ιδρυτικό στέλεχος του ΠΑΣΟΚ το 1974, ήταν γενικός γραμματέας του υπουργείου Συγκοινωνιών από το 1981 ως το 1985, ενώ διετέλεσε εξωκοινοβουλευτικός υφυπουργός Μεταφορών και Επικοινωνιών από το 1985 ως το 1986.

## Παραπομπές


Κατηγορία:Έλληνες υφυπουργοί Μεταφορών και Επικοινωνιών
Σταύρος Η. Κωνσταντόπουλος

Ο **Σταύρος Η. Κωνσταντόπουλος** είναι Ομότιμος Καθηγητής Πνευμονολογίας του Πανεπιστημίου Ιωαννίνων. Γεννήθηκε στην Αθήνα στις 27 Οκτωβρίου 1944. Είναι παντρεμένος με την Γιωτάννα Δαλαβάγκα και έχουν τρεις γιούς.

## Σπουδές-Σταδιοδρομία
Σπούδασε Ιατρική στο Εθνικό και Καποδιστριακό Πανεπιστήμιο Αθηνών. Μετεκπαιδεύτηκε στο Einstein Medical Centre στη Φιλαδέφεια των ΗΠΑ,  όπου απέκτησε την ειδικότητα Πνευμονολογίας. Μετά την επιστροφή του στη Ελλάδα το 1978 και μέχρι το 1980 ήταν Πανεπιστημιακός Επιμελητής στην Πνευμονολογική Κλινική του Πανεπιστημίου Αθηνών, οπότε εισήγαγε την χρήση του Ευκάμπτου Βρογχοσκοπίου στην Ελλάδα. 
Το 1981 μετοίκησε στα Ιωάννινα όπου οργάνωσε το τμήμα Πνευμονολογίας/Βρογχοσκόπησης της Πανεπιστημιακής Παθολογικής Κλινικής στην νεοσύστατη Ιατρική Σχολή του Πανεπιστημίου Ιωαννίνων και το οποίο το 1990, μετεξελίχθη στην αυτόνομη Πνευμονολογική Κλινική του Παθολογικού Τομέα, της οποίας προΐστατο μέχρι το 2013 οπότε και συνταξιοδοτήθηκε.
Διετέλεσε δύο φορές Διευθυντής Ιατρικής Υπηρεσίας του Πανεπιστημιακού Νοσοκομείου Ιωαννίνων και επί σειράν ετών συντονιστής της Επιτροπής κατά της Φυματίωσης του Υπουργείου Υγείας (ΚΕΕΛΠΝΟ).

## Επιστημονικό-Ερευνητικό έργο
Το σημαντικότερο έργο του είναι ο συσχετισμός του υψηλού ποσοστού εμφάνισης μεσοθηλιώματος στους κατοίκους 3 χωριών της περιοχής Μετσόβου,  συνεπεία μη επαγγελματικής έκθεσης σε αμίαντο. Η έκθεση σε αμίαντο οφείλετο στην χρήση υλικού για το άσπρισμα των σπιτιών που περιείχε αμίαντο, εν αγνοία φυσικά των χρηστών. Η ερευνητική αυτή εργασία καθιέρωσε παγκοσμίως τον όρο «Πνεύμων Μετσόβου» (Metsovo Lung).
Το 2014 το επιστημονικό περιοδικό [«Πνεύμων»] δημοσίευσε μονογραφία σε ειδικό τεύχος όπου παρουσιάζεται μια σύνοψη του ερευνητικού προγράμματος στη μορφή ιστορικής αναδρομής. 
Δημοσίευσε πληθώρα επιστημονικών άρθρων σε έγκυρα διεθνή περιοδικά και  πολλές ανακοινώσεις σε Διεθνή και Ελληνικά  πνευμονολογικά συνέδρια. Αποτελεί διακεκριμένο μέλος της European Respiratory Society και της Ελληνικής Πνευμονολογικής Εταιρείας.
Διοργανώνει ανά διετίαν από το 1991 μέχρι σήμερα τα Σεμινάρια της Πνευμονολογικής  Κλινικής του Πανεπιστημίου Ιωαννίνων, με την συμμετοχή διακεκριμένων Πνευμονολόγων από την Ελλάδα και το εξωτερικό. 
Ίδρυσε μαζί με την Γιωτάννα Δαλαβάγκα  στο Εργαστήριο Ανατομίας-Ιστολογίας-Εμβρυολογίας, το πρώτο στην Ελλάδα, Κέντρο BAL για την ανάλυση και αξιολόγηση των κυτταρικών και βιοχημικών παραμέτρων του βρογχοκυψελιδικού εκπλύματος.
Ως Ομότιμος Καθηγητής εξακολουθεί να συνεισφέρει στο διδακτικό και ερευνητικό έργο της Πανεπιστημιακής Πνευμονολογικής Κλινικής.

Κατηγορία:Έλληνες πνευμονολόγοι
Κατηγορία:Έλληνες πανεπιστημιακοί του 20ού αιώνα
Σιδηροδρομικός Σταθμός Κορίνθου (παλαιός)

Ο παλαιός **Σιδηροδρομικός Σταθμός Κορίνθου** ήτας σιδηροδρομικός σταθμός στην Κόρινθο, επί των γραμμών Πειραιά - Πάτρας και Κορίνθου - Καλαμάτας. Ο σταθμός εγκαινιάστηκε το 1884. Στις 9 Ιουλίου 2007, ο σταθμός έπαυσε να λειτουργεί, καθώς αντικαταστάθηκε από τον νέο ομώνυμο σταθμό, ενώ ο παλαιός χρησιμοποιείται μόνο για εκδρομική λειτουργία.

## Ιστορικό
Το κτήριο του σταθμού με τη σημερινή του μορφή κατασκευάστηκε το 1955. Ο αρχιτέκτονας που σχεδίασε το κτήριο ήταν ο Αντώνης Δραγούμης. Ο σταθμός κατασκευάστηκε σύμφωνα με τη γενική εικόνα της Κορίνθου την εποχή εκείνη. Έχει γίνει μέριμνα για την αντισεισμική λειτουργία του κτηρίου, ενώ υπάρχουν ζωγραφισμένα θέματα της μυθολογίας της περιοχής στις αίθουσες και το προστύλιο του σταθμού. Το συγκεκριμένο κτήριο είναι το μοναδικό της πόλης στο οποίο υπάρχουν εκτενείς αναφορές στην ιστορία της πόλης. Στο χώρο υπάρχουν επίσης αντλιοστάσια, μηχανοστάσιο και βοηθητικά κτήρια για τη λειτουργία του σταθμού. Κάποια από αυτά χρονολογούνται από το 1929 και άλλα από το 1916. Το κτήριο στη πρώτη του μορφή κατασκευάστηκε από την εταιρεία Σιδηροδρόμων Πειραιώς Αθηνών Πελοποννήσου.

## Παραπομπές


Κορινθος
Κορινθος
Κορινθος
Κορινθος
Σιδηροδρομικός Σταθμός Καλαμάτας

Ο **Σιδηροδρομικός Σταθμός Καλαμάτας** είναι σιδηροδρομικός σταθμός στην Καλαμάτα. Ο σταθμός άνοιξε το 1892 και έκλεισε για τα περισσότερα τρένα το 2010. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός σε άλλα δρομολόγια, αλλά στο χώρο φιλοξενείται το υπαίθριο πάρκο σιδηροδρόμων, με αρκετά σιδηροδρομικά εκθέματα.

## Αρχιτεκτονική
Το κτήριο αποτελεί παράδειγμα κτηρίου βιομηχανικής αρχιτεκτονικής. Είναι λιθόκτιστο, ενώ η στέγη του είναι ξύλινη δίρριχτη καλυμμένη με κεραμίδι. Τα πλαίσια των πορτών και των παραθύρων είναι διακοσμημένα με κόκκινα τούβλα ενώ τα παράθυρα έχουν τοξωτό σχήμα. Οι πόρτες είναι ταμπλαδωτές, ενώ στο περίγραμμα του κτηρίου υπάρχει διακοσμητική ταινία. Το ενδιάμεσο τμήμα του κτηρίου του σταθμού είναι διώροφο.

## Yπηρεσίες

## Παραπομπές

Καλαμάτα
Καλαμάτα
Καλαμάτα
Κατηγορία:Καλαμάτα
Σιδηροδρομικός Σταθμός Χράνων

Ο **Σιδηροδρομικός Σταθμός Χράνων** είναι σιδηροδρομικός σταθμός στους Χράνους της Αρκαδίας. Ο σταθμός άνοιξε το 1899 και έκλεισε για τα περισσότερα τρένα το 2004.

Χρανοι
Χρανοι
Χρανοι
Σιδηροδρομικός Σταθμός Μύλων

Ο **Σιδηροδρομικός Σταθμός Μύλων** είναι σιδηροδρομικός σταθμός στους Μύλους της Αργολίδας, επί της σιδηροδρομικής γραμμής μετρικού εύρους Κορίνθου - Καλαμάτας μέσω Τρίπολης. Ο σταθμός άνοιξε το 1886 και έκλεισε το 2010. Η μετρική σιδηροδρομική γραμμή Κορίνθου - Καλαμάτας μέσω Τρίπολης βρίσκεται σε αναστολή λειτουργίας από το 2011. Στον σταθμό βρίσκεται η φορτάμαξα του Κολοκοτρώνη, που μετέφερε τιμητικά τα οστά του στην Αθήνα.

## Παραπομπές

Μυλοι
Μυλοι
Μυλοι
Σιδηροδρομικός Σταθμός Άργους

Ο **Σιδηροδρομικός Σταθμός Άργους** είναι σιδηροδρομικός σταθμός στο Άργος. Ο σταθμός άνοιξε το 1886 και έκλεισε για τα περισσότερα τρένα το 2010. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός σε άλλα δρομολόγια.

## Ιστορικό
Το νεοκλασσικό κτήριο του σταθμού κατασκευάστηκε το 1900, και μέχρι το 1960 αποτελούσε κέντρο μεταφοράς επιβατών και εμπορευμάτων μεταξύ Άργους και Αθήνας. Το κτήριο είναι λιθόκτιστο, με τοξωτά ξύλινα παράθυρα και πόρτες. Το κτήριο είναι διώροφο, ενώ στο χώρο περιλαμβάνονται επίσης η κατοικία του σταθμάρχη και καφενείο. Αποτελεί δείγμα βιομηχανικής αρχιτεκτονικής.

## Παραπομπές

Αργος
Αργος
Αργος
Σιδηροδρομικός Σταθμός Ναυπλίου

μικρογραφία|Ο Νέος Σιδηροδρομικός Σταθμός Λιμένος Ναυπλίου
Ο **Σιδηροδρομικός Σταθμός Ναυπλίου** είναι σιδηροδρομικός σταθμός στο Ναύπλιο.

## Ιστορία
Ο σταθμός κτίστηκε το 1885 και τα πρώτα δρομολόγια για Αθήνα άρχισαν να εκτελούνται το 1886. Ο παλαιός σιδηροδρομικός σταθμός Ναυπλίου βρισκόταν στη συμβολή των οδών Βασιλέως Κωνσταντίνου και Θεσσαλονίκης, στον οποίο υπήρχε πρόσβαση μέσω της οδού Αιγίου, στο οδόστρωμα της οποίας βρίσκονται ακόμα ορατές οι ράγες. Το 1972 αγοράστηκε από τον ΟΣΕ χώρος κοντά στο λιμάνι της πόλης για χρήση του νέου σιδηροδρομικού σταθμού, Ο σταθμός έκλεισε μαζί με τη γραμμή Ναυπλίου-Κορίνθου το 1963, και λειτούργησε ξανά το 1993. Ο σταθμός βρίσκεται υπό αναστολή λειτουργίας από το 2011 και προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός σε άλλα δρομολόγια. Στον χώρο φιλοξενείται το Σιδηροδρομικό Πάρκο Ναυπλίου, ενώ το κτήριο του σταθμού στεγάζει ωδείο. Στο κτήριο της παλιάς αποθήκης στεγάζεται μουσείο αφιερωμένο στο παιδί.

Ο Νέος Σιδηροδρομικός Σταθμός Λιμένος Ναυπλίου βρίσκεται στην παραλιακή οδό Ναυπλίου-Νέας Κίου και έκλεισε το Δεκέμβριο του 2010 μαζί με τη σιδηροδρομική γραμμή Κορίνθου-Άργους-Ναυπλίου ενώ είναι άγνωστο το πότε θα επαναλειτουργήσει.

## Παραπομπές

Ναύπλιο
Ναύπλιο
Ναύπλιο
Ναύπλιο
Ναύπλιο
Λάζαρος Γιουρδής

Ο **Λάζαρος Γιουρδής** ήταν Έλληνας πλοιοκτήτης και πολιτικός που διετέλεσε πρόεδρος της Βουλής των Ελλήνων.

## Βιογραφικά στοιχεία

Γεννήθηκε στην Ύδρα και ήταν γιος του Δημητρίου Γιουρδή και της Τσαμαδού, κόρης του Δημητρίου Τσαμαδού. Ασχολήθηκε με τη ναυτιλία, από την οποία απέκτησε σημαντική περιουσία. Εξελέγη δήμαρχος Ύδρας καθώς και βουλευτής αυτής στις εκλογές του 1850 και του του 1859. Στις εκλογές του 1862 επανεξελέγη πληρεξούσιος Ύδρας. Την περίοδο 1850 - 1851 διετέλεσε πρόεδρος της Βουλής των Ελλήνων.

Ήταν παντρεμένος με την Χριστίνα Τομπάζη, μέλους της ομώνυμης υδραϊκής ναυτικής οικογένειας, και είχαν αποκτήσει τρία παιδιά μεταξύ των οποίων την Σκευώ, σύζυγο του Αδαμάντιου Παπαδιαμαντόπουλου, και την Ξανθή, σύζυγο Επαμεινώνδα Δεληγεώργη. 

## Παραπομπές
Σιδηροδρομικός Σταθμός Κυπαρισσίας

Ο **Σιδηροδρομικός Σταθμός Κυπαρισσίας** είναι σιδηροδρομικός σταθμός στην Κυπαρισσία. Ο σταθμός άνοιξε το 1892 και έκλεισε για τα περισσότερα τρένα το 2010. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός για άλλα δρομολόγια.

Στο χώρο του σταθμού λειτουργεί το *«Μουσειακό Εκθετήριο Κυπαρισσίας»* του ΟΣΕ, όπου εκτίθεται ατμομηχανή της γραμμής Κυπαρισσίας - Πάτρας των Σιδηροδρόμων Πειραιώς – Αθηνών – Πελοποννήσου (ΣΠΑΠ) με αριθμό *Ζς 7.536*, τύπου Krauss, της σειράς *Ζς 531-555*, με περίοδο κατασκευής στο Μόναχο, μεταξύ των ετών 1911-1925.

Μέχρι τις 18/10/1990 ήταν λεωφορειακός σταθμός του ΟΣΕ ανταπόκρισης με τα Φιλιατρά, Γαργαλιάνους, Χώρα, Πύλο και Μεθώνη.

## Yπηρεσίες

## Παραπομπές


Κυπαρισσία
Κυπαρισσία
Κυπαρισσία
Άρμι Χάμερ

Ο **Άρμι Χάμερ** (αγγλικά: *Armand Douglas "Armie" Hammer*, 28 Αυγούστου 1986) είναι Αμερικανός ηθοποιός. Eίναι γνωστός για την απεικόνιση των Κάμερον και Τάιλερ Γουίνκλεβος, δύο δίδυμα αδέρφια στην ταινία The Social Network*,* τον Κλάιντ Τόλσον στο *[[J. Edgar]]*, για τον ρόλο του στην ταινία Call me by your name ως Oliver, τον πρίγκιπα Αντρέα στην ταινία Καθρέφτη, Καθρεφτάκι Μου, τον πρωταγωνιστή της ταινίας Ο Μοναχικός Καβαλάρης, και τον Ιλια Κουριάκιν στο *[[Κωδικό Όνομα U.N.C.L.E.]]*.

## Πρώτα Χρόνια
Ο Άρμι Χάμερ γεννήθηκε στο Λος Άντζελες της Καλιφόρνια. Η μητέρα του, Ντρου Αν ήταν τραπεζικός υπάλληλος και ο πατέρας του, ο Μίχαιλ Άρμαντ Χάμερ, είναι ιδιοκτήτης  αρκετών επιχειρήσεων, συμπεριλαμβανομένων των Knoedler Publishing και Armand Hammer Productions. Έχει έναν μικρότερο αδερφό τον Βίκτορ.
Μαζί με την οικογένεια του ζούσε στο Ντάλας για πολλά χρόνια.

## Προσωπική Ζωή
Ο Άρμι Χάμερ παντρεύτηκε μια παρουσιάστρια της τηλεόρασης, ονόματι Ελίζαμπεθ Τσεΐμπερς στις 22 Μαΐου 2010. Οι δυο τους γνωρίστηκαν μέσω ενός φίλου του Άρμι Χάμερ, ονόματι Τάϊλερ Ράμσεϊ, ο οποίος είναι καλλιτέχνης στο επάγγελμα. Στις 1 Δεκεμβρίου 2014 το ζευγάρι απέκτησε μια κόρη, την οποία ονόμασαν Χάρπερ. Στις 10 Ιουλίου 2020 το ζευγάρι ανακοίνωσε μέσω μίας ανάρτησης στην πλατφόρμα κοινωνικής δικτύωσης Instagram ότι χώρισε μετά από 10 χρόνια γάμου.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αρχοντία της Χερσώνος

Η **Αρχοντία ή Αρχοντάτο της Χερσώνος** ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας από τα μέσα του 8ου έως τα μέσα του 9ου αιώνα, στη σημερινή Κριμαία. Διοικητής της ήταν ο «Άρχοντας», ο οποίος ανήκε στην τάξη των σπαθαρίων.

Η Αρχοντία αναφέρεται στα τέλη του 8ου αιώνα σε εδάφη που οι Βυζαντινοί με τους γειτονικούς Χάζαρους βρίσκονταν σε ειρήνη. Η Βυζαντινή επικράτεια την περίοδο αυτή στην Κριμαία περιελάμβανε τη νοτιοδυτική Κριμαία και κυρίως τη Χερσώνα και τη γύρω περιοχή. Το Αρχοντάτο έπαψε να υπάρχει τον 9ο αιώνα με τη δημιουργία του Θέματος Κλιμάτων.

## Παραπομπές


Κατηγορία:Αρχοντάτα της Βυζαντινής Αυτοκρατορίας
Σιδηροδρομικός Σταθμός Αχλαδοκάμπου Αργολίδας

Ο **Σιδηροδρομικός Σταθμός Αχλαδόκαμπου** είναι σιδηροδρομικός σταθμός στον Αχλαδόκαμπο της Αργολίδας. Ο σταθμός άνοιξε το 1892 και έκλεισε για τα περισσότερα τρένα το 2010. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός σε άλλα δρομολόγια.

Αχλαδόκαμπου
Αχλαδόκαμπος
Αχλαδόκαμπος